પ્રુફની ભૂલો (દા.ત. પાન નંબર-૧૦૯) અને સંશોધનમાં સ્વાભાવિક જ આવી જતાં પુનરાવર્તનો પુસ્તકરૂપે પ્રકાશિત કરતાં પહેલા ટાળી શકાયા હોત. પણ એ બધાને નજરઅંદાજ કરીને ય કહેવું પડે કે લાભુભાઇ લાવરિયાએ કરેલ આ સંશોધનકાર્ય આપણાં હાસ્યસાહિત્યને ચોક્કસ દિશા-દોર આપવામાં, એનું એક વ્યવસ્થિત સ્વરૂપ ગ્રથિત કરવામાં ઉપયોગી નીવડશે. અને પોતાની મર્યાદાઓથી ઉપર ઉઠવાનો એમનો પ્રયાસ અનેક સંશોધાર્થીઓ માટે પણ પ્રેરક બની રહેશે તેમાં શંકા નથી.